[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 26.10.2007

SEC(2007) 1454 окончателен

ПИСМО ЗА ВНАСЯНЕ НА КОРЕКЦИИ № 2 В ПРЕДВАРИТЕЛНИЯ ПРОЕКТОБЮДЖЕТ ЗА 2008 г.

ОБЩА ПРИХОДНА ЧАСТ НА БЮДЖЕТА ПРИХОДНА И РАЗХОДНА ЧАСТ НА БЮДЖЕТА ПО РАЗДЕЛИ Раздел III – „Комисия“

(представено от Комисията)

ПИСМО ЗА ВНАСЯНЕ НА КОРЕКЦИИ № 2В ПРЕДВАРИТЕЛНИЯ ПРОЕКТОБЮДЖЕТ ЗА 2008 г.

ОБЩА ПРИХОДНА ЧАСТ НА БЮДЖЕТАПРИХОДНА И РАЗХОДНА ЧАСТ НА БЮДЖЕТА ПО РАЗДЕЛИРаздел III – „Комисия“

Като взе предвид:

- Договора за създаване на Европейската общност, и по-специално член 272 от него,

- Договора за създаване на Европейската общност за атомна енергия, и по-специално член 177 от него,

- Регламент (EО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности[1], последно изменен с Регламент (EО, Евратом) № 1995/2006 на Съвета[2], и по-специално член 34 от него,

Европейската комисия представя на бюджетния орган писмо за внасяне на корекции № 2 в предварителния проектобюджет за 2008 г. поради причините, изложени в обяснителния меморандум.

СЪДЪРЖАНИЕ

1. Въведение 4

2. Опазване и управление на природните ресурси 5

2.1. Обобщена таблица 5

2.2. Селскостопански разходи (разходи, свързани с пазара, и преки плащания) 5

2.2.1. Обща картина 5

2.2.2. Валутен курс евро-долар 6

2.2.3. Подробни коментари 6

2.3. Международни споразумения в областта на рибарството 11

2.4. Промени в номенклатурата и забележки към бюджета 12

ОБОБЩЕНА ТАБЛИЦА ПО ФУНКЦИИ ОТ ФИНАНСОВАТА РАМКА 13

ОБЩА ПРИХОДНА ЧАСТ НА БЮДЖЕТА

ПРИХОДНА И РАЗХОДНА ЧАСТ НА БЮДЖЕТА ПО РАЗДЕЛИ

Общата приходна част на бюджета и приходната и разходната част на бюджета по раздели се изпращат поотделно чрез системата SEI-BUD. За информация като бюджетно приложение се прилага версия на английски език на общата приходна част на бюджета и приходната и разходната част на бюджета по раздели.

1. Въведение

Междуинституционалното споразумение за бюджетната дисциплина и доброто финансово управление (Приложение II, писмо Б)[3] гласи, че „ако сметне за необходимо, Комисията може да представи на двете направления на бюджетния орган еднократно коригиращо писмо с цел да се актуализират данните в основата на разчетите за селскостопанските разходи в предварителния проектобюджет и/или да се коригират на основата на най-новата информация за споразуменията в областта на рибарството в сила на 1 януари на съответната година, сумите и разпределението на бюджетните кредити между тези за оперативните пера за международните споразумения в областта на рибарството и за вписаните в резерва“. Настоящото писмо за внасяне на корекции трябва да се изпрати на бюджетния орган до края на октомври.

Комисията представя настоящото еднократно писмо за внасяне на корекции (ПВК № 2/2008) за предварителния проектобюджет за 2008 г., съдържащо внимателна актуализация на всеки ред от разчетите за селскостопанските разходи. Освен изменящите се пазарни фактори писмото за внасяне на корекции включва и законодателните решения, приети в селскостопанския сектор от съставянето на предварителния проектобюджет, ревизираните разчети за преки плащания, както и всички предложения, които се очаква да окажат въздействие върху следващата бюджетна година. Писмото за корекции включва и актуализация на международните споразумения в областта на рибарството.

Както и самият предварителен проектобюджет, писмото се основава на нуждите на Общността като цяло. Що се отнася до засегнатите пазарни мерки, не е предоставено разпределение на бюджетните кредити между държавите-членки. Освен това трябва да се подчертае, че тези бюджетни кредити следва да се разглеждат като прогноза, а не като цел на разходите. Действителните разходи ще зависят по-специално от действителните пазарни условия, реалния валутен курс евро-долар и от периодичността на плащанията от държавите-членки. Тъй като това са задължителни разходи, какъвто и да е размерът на сумата, която държавите-членки трябва да платят в съответствие с нормативната уредба - в определените от финансовата рамка граници – тя ще бъде напълно възстановена.

Използваният валутен курс евро-долар в съответствие с Регламент № 1290/2005 на Съвета относно финансирането на Общата селскостопанска политика се основава на средния валутен курс, наблюдаван в периода от 1 юли до 30 септември 2007 г. Той възлиза на 1,37 (EUR 1=USD 1,37) и води до увеличаване на потребностите с около 17 млн. EUR спрямо предварителния проектобюджет.

Някои бюджетни коментари са актуализирани за яснота и прозрачност.

Общите бюджетни кредити за Функция 2 се изчисляват на 55 305,5 млн. EUR, като остава марж от 3 494,5 млн. EUR от бюджетни кредити за поети задължения, които са под тавана от Финансовата рамка.

Бюджетните кредити за селскостопански разходи (включително ветеринарни разходи и разходи за риболов по ЕФГЗ) възлизат на 41 166,5 млн. EUR, което е намаление с 1 332,5 млн. EUR спрямо предварителния проектобюджет за 2008 г.

Промяната в международните споразумения в областта на рибарството се отнася до плащанията на компенсации за допълнителен улов, свързани със споразуменията за партньорство в областта на рибарството с Гренландия и Гвинея-Конакри. Като цяло предложените изменения не променят общата предвиждана сума за споразуменията в областта на рибарството.

2. Опазване и управление на природните ресурси

2.1. Обобщена таблица

ППБ 2008 г. | ПВК 2/2008 | Разлика |

млн. EUR | (a) | (b) | (c)=(b)-(a) |

Поети задължения | Плащания | Поети задължения | Плащания | Поети задължения | Плащания |

Общо бюджетни кредити Функция 2 | 56 275,8 | 54 770,5 | 55 305,5 | 53 439,2 | -970,3 | -1331,3 |

Финансова рамка | 58 800 | 58 800 | - |

марж | 2524,2 | 3494,5 | 970,3 |

От които: |

Селскостопански разходи (разходи, свързани с пазара, и преки плащания)[4] | 42 499,0 | 42 447,1 | 41 166,5 | 41 115,6 | -1332,5 | -1331,5 |

Развитие на селските райони | 12 570,7 | 11 382,9 | 12 932,7 | 11 382,9 | 362,0 | - |

Международни споразумения в областта на рибарството | 193,2 | 195,2 | 193,2 | 195,2 | 0 | 0 |

от които: -„Оперативен ред“ | 154,4 | 156,4 | 155,1 | 157,1 | 0,7 | 0,7 |

- „Резерв“ | 38,8 | 38,8 | 38,1 | 38,1 | -0,7 | -0,7 |

2.2. Селскостопански разходи (разходи, свързани с пазара, и преки плащания)

2.2.1. Обща картина

Целта на ПВК № 2/2008 е да гарантира, че селскостопанският бюджет се основава на най-актуалните икономически данни и нормативна рамка. Към месец септември Комисията разполага с първите признаци за нивото на производителност (реколти) за 2007 г., което е основа за всички надеждни прогнози за бюджетните потребности за 2008 г.

Както и в миналото, Комисията внимателно разгледа, ред по ред, всички свои разчети за селскостопанските разходи. Освен че отчита пазарните фактори, настоящото ПВК включва и всички законодателни решения, приети в селскостопанския сектор от съставянето на предварителния проектобюджет, както и предложенията.

Общите бюджетни кредити за селскостопански разходи (ЕФГЗ)[5] са 41 166,5 млн. EUR, което е по-малко от разчетите за предварителния проектобюджет за 2008 г. (- 1 332,5 млн. EUR). Тази икономия е резултат от намаляването на нуждите от интервенции на селскостопанските пазари (глава 05 02 - 659 млн. EUR) поради по-оптимистичните прогнози, свързани със състоянието на селскостопанските пазари, от трансфера на 362 млн. EUR от „Преки помощи“ към „Развитие на селските райони“ поради доброволната модулация, поискана от Обединеното кралство, и накрая от увеличаването на целевите приходи от допълнителния налог от производителите на мляко (+ 64 млн. EUR) и от допълнителните приходи, пренесени от 2007 г. (+ 248 млн. EUR).

2.2.2. Валутен курс евро-долар

В съответствие с член 21 от Регламент № 1290/2005 на Съвета относно финансирането на Общата селскостопанска политика валутният курс евро-долар, който трябва да се използва в писмото за внасяне на корекции, е средният курс за последните три месеца. За настоящото писмо това означава периода от 1 юли до 30 септември 2007 г. Регистрираният среден валутен курс е EUR 1 = USD 1,37, като този курс е по-висок от курса, използван в предварителния проектобюджет (EUR 1 = USD 1,31). Тази промяна във валутния курс води до увеличаване на потребностите с около 17 млн. EUR (6 млн. EUR за пазарни мерки за зърнени култури, 11 млн. EUR за възстановяванията за захар)

2.2.3. Подробни коментари

05 02 Интервенции на селскостопанските пазари ( бюджетни кредити - 971 млн.)

бюджетни кредити в предварителния проектобюджет: 5 003 млн. EUR

бюджетни кредити след писмото за внасяне на корекции: 4 032 млн. EUR

Благоприятните перспективи за повечето селскостопански пазари обясняват намалението на бюджетните кредити (- 971 млн. EUR), особено за зърнените култури (- 288 млн. EUR), възстановявания за продукти, невлизащи в приложение 1 (- 48 млн. EUR), млечните продукти (- 239 млн. EUR). Следва да се отбележи още намаление на бюджетните кредити за плодовете и зеленчуците (- 597 млн. EUR), което съответства на намаляването на разчетите на плащанията на оперативни средства за организации на производители и на помощите за производство на продукти от преработени домати (- 161 млн. EUR), както и допълнително намаление от 467 млн. EUR от вписването в тази статия на тази сума от целеви приходи.

От друга страна в редица сектори има увеличения . За захарта бюджетните кредити са увеличени от 441 млн. EUR на 576 млн. EUR (+ 135 млн. EUR). По-специално възстановяванията при износ поглъща повече средства от определените с ППБ за 2008 г., защото прогнозите за цените на световните пазари бяха намалени и валутният курс евро-долар се промени. Секторът на виното поглъща 35 млн. EUR допълнителни бюджетни кредити, което се дължи главно на прехвърлянето на някои разходи, първоначално очаквани през 2007 г., към бюджета за 2008 г. след ревизирането на графиците за плащане от държавите-членки, по-специално за мерки, свързани с дестилацията и трайното изоставяне на лозарска дейност на дадени площи. Освен това, бюджетните кредити бяха увеличени за хранителни програми (+ 6 млн. EUR), мерки за насърчаване (+ 7 млн. EUR), POSEI (+ 7 млн. EUR), говеждо и телешко месо (+ 4 млн. EUR), както и за яйца и птиче месо (+ 9 млн. EUR).

Коментарите по-долу обясняват главните разлики между бюджетните кредити в ППБ и тези в ПВК за някои сектори.

05 02 01 – Зърнени култури (бюджетни кредити – 288 млн. EUR)

бюджетни кредити в предварителния проектобюджет: 279 млн. EUR

бюджетни кредити след писмото за внасяне на корекции: - 9 млн. EUR

Рязкото намаляване на бюджетните кредити за зърнени култури е в резултат на продължилата безпрецедентна промяна на пазара, която започна през 2007 г. и се засили от началото на пазарната 2007/2008 година. По-значително е намалението за интервенционно складиране на зърнени култури (- 213 млн. EUR). През пазарната 2007/2008 година се очаква потреблението в световен мащаб да надхвърли производството, което ще доведе до спадане на равнището на световните запаси и до рекордни цени на зърнените култури. В ЕС, поради специфичните климатични условия и за разлика от предходните очаквания, производството на зърнени култури за 2007/2008 г. е намаляло с 25 млн. тона. Не се предвижда интервенционно изкупуване на зърнени култури, а останалите интервенционни запаси от пшеница и царевица ще бъдат продадени на вътрешния пазар на високи цени. Заедно с по-ниските начални запаси в началото на пазарната 2007/2008 година това ще доведе до намаляване до нула на интервенционните запаси. Разпродаването на интервенциите на цени, по-високи от изкупните им цени, ще доведе до печалба от 88 млн. EUR от интервенционно складираните зърнени култури.

Специфичната пазарна ситуация също води до по-ниски бюджетни кредити за възстановявания при износ на зърнени култури (- 45 млн. EUR). Не се очаква изплащане на възстановявания за основните зърнени култури през пазарната 2007/2008 година, а за преработени продукти и за картофено нишесте се предвиждат само ограничени възстановявания съответно от 10 млн. EUR и 7 млн. EUR.

Както беше споменато, засилването на еврото поглъща 6 млн. EUR в сектора на зърнените култури.

Следната таблица илюстрира сегашното състояние на зърнените култури от интервенция в сравнение с това на ППБ.

ППБ (млн. t) | ПВК (млн. t) |

Начални запаси Закупено количество Продадено количество Крайни запаси Средни запаси | 4.3 3.5 2.4 5.4 5.9 | 1.3 0 1.3 0 0.2 |

Въз основа на последните данни за изпълнението на бюджета за 2007 г. възстановяванията при производство нишесте се очаква да намалеят с 30 млн. EUR спрямо ППБ за 2008 г.

05 02 05 – Захар (бюджетни кредити + 135 млн. EUR)

бюджетни кредити в предварителния проектобюджет: 441 млн. EUR

бюджетни кредити след писмото за внасяне на корекции: 576 млн. EUR

Бюджетните кредити за сектора на захарта се увеличават от 441 млн. EUR в ППБ на 576 млн. EUR в ПВК. Това нетно увеличение се дължи на редица пазарни условия в ситуация, в която дисбалансът на сектора на захарта е потвърден.

Увеличаването на възстановявания при износ (+ 279 млн. EUR) се дължи на спада на цените на захарта на световните пазари и на високия курс на еврото спрямо долара. Освен това, закъснелите плащания на възстановяванията за пазарната 2006/2007 г. водят до увеличаване спрямо ППБ на частта от възстановяванията за тази пазарна година, които ще бъдат включени в бюджета за 2008 г.

Складиране на захар (- 144 млн. EUR). Хипотезата, на която се основава ППБ, не предвижда промени в запасите и предполага, че нивото на запасите на бяла захар към 1 октомври 2007 г. е равно на нула тона. Текущите данни показват, че в началото на периода запасите възлизат на 638,1 хил. тона, като се предполага, че по-голямата част от тази захар ще бъде продадена през пазарната година. Тези продажби създават приходи, което обяснява предложените отрицателни бюджетни кредити.

05 02 08 – Плодове и зеленчуци (бюджетни кредити - 597 млн. EUR)

бюджетни кредити в предварителния проектобюджет: 1 325 млн. EUR

бюджетни кредити след писмото за внасяне на корекции: 728 млн. EUR

Прогнозите за плодовете и зеленчуците намаляват спрямо ППБ с 130 млн. EUR. Към това намаление се прибавя сумата от 467 млн. EUR, финансирана от целеви приходи, с което общият размер на намалението в ПБК 2/2008 възлиза на 597 млн. EUR.

Намалението на разчетите се дължи главно на някои икономии, свързани с бюджетен ред 05 02 08 03 Оперативни средства за организации на производители , за който последните данни от държавите-членки посочват намаление на нуждите от 123 млн. EUR.

Бюджетните кредити за ред 05 02 08 06 Помощи за производство на продукти от преработени домати също бележат спад поради намаляване на предвидените количества за преработка (от 10,3 млн. тона в ППБ на 9 млн. тона в ПБК).

Тези икономии се компенсират частично от известно увеличаване на бюджетния кредит, по-специално поради закъснели плащания, които не са предвидени в ППБ, за редове 05 02 08 01 Възстановявания при износ на плодове и зеленчуци и 05 02 08 02 Компенсации за оттегляне от пазара и изкупуване .

05 02 09 – Продукти от лозаро-винарския сектор (бюджетни кредити + 35 млн. EUR)

бюджетни кредити в предварителния проектобюджет: 1 377 млн. EUR

бюджетни кредити след писмото за внасяне на корекции: 1 412 млн. EUR

Спрямо ППБ за 2008 г. оценката на актуализираните бюджетни кредити е по-висока за дестилация на вино (+ 14 млн. EUR) и за мерки, свързани с трайното изоставяне на лозарска дейност на дадена площ (+ 30 млн. EUR). Допълнителните бюджетни кредити за дестилация се дължат главно на доброволната дестилация на вино в спиртни напитки, за която някои държави-членки поискаха удължаване на срока за приемане поради ограничения капацитет за дестилация. В резултат на това част от разходите, първоначално предвидени за бюджета за 2007 г., ще бъдат финансирани от бюджета за 2008 г. За трайното изоставяне актуализираните данни от държавите-членки показват, че през 2008 г. ще бъде изплащан по-голям процент от първоначално предвидения в ППБ. От друга страна, възстановяванията при износ и мерките, свързани със складиране на алкохол, се очаква да свързани с по-малко разходи от първоначалните предвиждания (възстановявания при износ: - 8 млн. EUR; складиране на алкохол: - 1 млн. EUR).

05 02 11 04 – POSEI (с изключение на преките помощи и на статия 11 02 03 от дял „Рибарство“) (бюджетни кредити + 7 млн. EUR)

бюджетни кредити в предварителния проектобюджет: 213 млн. EUR

бюджетни кредити след писмото за внасяне на корекции: 220 млн. EUR

Увеличението в този бюджетен ред (+ 7 млн. EUR) се дължи на увеличаването на бюджетните кредити за специфичните мерки за доставка от Канарските острови, ревизирани въз основа на последните данни за изпълнението на бюджета за 2007 г. Този бюджетен ред трябва да се разглежда и във връзка с бюджетен ред 05 03 02 50, където след като беше уточнена разликата между разходи, свързани с пазара, и преки помощи, бяха прехвърлени 4 млн. EUR от преките помощи (05 03 02 50) към разходите, свързани с пазара (бюджетен ред 05 02 11 04).

05 02 12 – Мляко и млечни продукти (бюджетни кредити - 239 млн. EUR)

бюджетни кредити в предварителния проектобюджет: 406 млн. EUR

бюджетни кредити след писмото за внасяне на корекции: 167 млн. EUR

Актуализираните пазарни прогнози за сектора на млечните продукти потвърждават анализа на ППБ за 2008 г., който показва добри пазарни перспективи за млечните продукти. По-специално високите цени на почти всички млечни продукти на вътрешните и на световните пазари позволиха да се намали до нула нивото на възстановяванията при износ (- 249 млн. EUR). От друга страна разходите за мерки, свързани с интервенционно складиране на млечни мазнини (+ 7 млн. EUR) и мляко за училища (+ 3 млн. EUR), се очаква да бъдат малко по-високи. По отношение на млякото за училища Съветът реши да хармонизира размера на помощта и да разшири нейния обхват за по-голям асортимент от продукти.

05 02 13 – Говеждо и телешко месо (бюджетни кредити + 4 млн. EUR)

бюджетни кредити в предварителния проектобюджет: 57 млн. EUR

бюджетни кредити след писмото за внасяне на корекции: 61 млн. EUR

Пазарната ситуация в сектора на говеждото и телешкото месо в ЕС продължава да се характеризира с устойчиво търсене и добри цени, което допълнително намалява бюджетните кредити за възстановявания при износ (- 7 млн. EUR). От друга страна, бяха установени допълнителни разходи (+ 11 млн. EUR) спрямо ППБ за 2008 г. за бюджетна позиция за финансиране на извънредни мерки за подпомагане (схема за клане на добитък на възраст над тридесет месеца и свързаните със СЕГ мерки за клане на добитък, роден преди определена дата) въз основа на последните данни за усвояването.

05 02 15 – Свинско месо, яйца и птиче месо, пчеларство и други животински продукти (бюджетни кредити + 9 млн. EUR)

бюджетни кредити в предварителния проектобюджет: 140 млн. EUR

бюджетни кредити след писмото за внасяне на корекции: 149 млн. EUR

Писмото за внасяне на корекции предлага допълнителни разходи за възстановявания при износ на яйца (+ 1 млн. EUR) и птиче месо (+ 8 млн. EUR) спрямо ППБ за 2008 г., което отразява най-актуалната ситуация по отношение на нивото на възстановяванията.

05 03 Преки помощи ( бюджетни кредити - 381 млн. EUR)

бюджетни кредити в предварителния проектобюджет: 37 213 млн. EUR

бюджетни кредити след писмото за внасяне на корекции: 36 832 млн. EUR

Бюджетните кредити за тази глава са намалени с 381 млн. EUR. Въпреки това прогнозираните потребности остават близо до нивото от ППБ. Намаляването се дължи главно на доброволна модулация (362 млн. EUR), прехвърлена към „Развитие на селските райони“, което от своя страна увеличава бюджетните кредити за поети задължения за позиция 05 04 05 01 със същата сума.

05 03 01 – Отделени от производството преки помощи ( бюджетни кредити - 376 млн. EUR)

бюджетни кредити в предварителния проектобюджет: 30 870 млн. EUR

бюджетни кредити след писмото за внасяне на корекции: 30 494 млн. EUR

За Схемата за единно плащане (СЕП) се потвърждава хипотезата, съдържаща се в ППБ за 2008 г., че държавите-членки ще изпълнят бюджета до 99% от таваните. При все това е направен само един трансфер към бюджетен ред 05 03 02 51 (вж. бележките за POSEI) и (след модулация) сумата от 358,6 млн. EUR беше приспадната въз основа на доброволната модулация, приложена от Обединеното кралство. За Схемата за единно плащане на базата на площ (СЕПП) годишните финансови пакети бяха намалени[6] (- 7 млн. EUR) със суми за плащания за захар (посочени в член 143ба от Регламент (ЕО) № 1782/2003) за Румъния и Чешката република. Тези суми бяха прехвърлени към бюджетен ред 05 03 01 03.

В резултат ревизираните потребности възлизат на 31 964 млн. EUR, а ако се включи очакваният принос от целеви приходи по този ред (1 470 млн. EUR), бюджетните кредити за тази статия стават 30 494 млн. EUR.

05 03 02 – Други преки помощи ( бюджетни кредити - 5 млн. EUR)

бюджетни кредити в предварителния проектобюджет: 5 780 млн. EUR

бюджетни кредити след писмото за внасяне на корекции: 5 775 млн. EUR

При поисканите бюджетни кредити се установяват някои намаления (- 5 млн. EUR), които се дължат на малки увеличения и икономии.

По-конкретно се предвиждат икономии за бюджетен ред 05 03 02 40 Помощ на площ за памук (- 6 млн. EUR) и ред 05 03 02 25 Премия за протеинови култури (- 5 млн. EUR).

POSEI – Програми на Общността за подпомагане – бюджетен ред 05 03 02 50 – вж. бележките за 05 02 11 04

Бюджетните кредити за бюджетен ред 05 03 02 51 – POSEI-Други преки помощи и предишни режими са увеличени с 19 млн. EUR след решението на Португалия да изключи от СЕП плащанията за млечни продукти на Азорските острови. Следователно това не е реално увеличение, а трансфер от Схемата за единно плащане към Други преки помощи към Posei (05 03 02 51).

05 04 05 – Развитие на селските райони (бюджетни кредити + 362 млн. EUR)

бюджетни кредити в предварителния проектобюджет: 12 565 млн. EUR

бюджетни кредити след писмото за внасяне на корекции: 12 927 млн. EUR

Увеличаването на бюджетния кредит за поети задължения (+ 362 млн. EUR) е резултат от доброволната модулация на Обединеното кралство, поискана в съответствие с Регламент (ЕО) № 378/2007 на Съвета.

2.3. Международни споразумения в областта на рибарството

Комисията предложи да се коригира ППБ за 2008 г., както следва:

Бюджетна статия 11 03 01 - Международни споразумения в областта на рибарството: 155,1 млн. EUR за бюджетни кредити за поети задължения и 157,1 млн. EUR за бюджетни кредити за плащания за споразумения в сила до 1 януари 2008 г. (+ 0,7 млн. EUR спрямо ППБ за 2008 г., където сумите са съответно 154,4 млн. EUR за поети задължения и 156,4 млн. EUR за плащания).

Бюджетна позиция 40 02 41 02 – Многогодишни бюджетни кредити (задължителни разходи) в глава 40 02 – Резерви за финансови намеси: 38,1 млн. EUR за бюджетни кредити за поети задължения и за плащания за международни споразумения в областта на рибарството (- 0,7 млн. EUR спрямо 38,8 млн. EUR, предвидени в ППБ за 2008 г.).

Нетното общо финансово въздействие на тази операция е нула. Промяната се отнася до плащанията на компенсации за допълнителен улов, които са увеличени за споразумението с Гренландия (+ 1,5 млн. EUR) и са намалени за споразумението с Гвинея-Конакри (- 0,8 млн. EUR).

2.4. Промени в номенклатурата и забележки към бюджета

Разходи |

Бюджетен ред | Действие | Бюджетни кредити ПВК 2/2008 |

Поети задължения | Плащания |

05 02 16 Фонд за преструктуриране на захарната промишленост | Разделя се между: |

05 02 16 01 Фонд за преструктуриране на захарната промишленост | p.m. | p.m. |

05 02 16 02 Уравняване във връзка с Фонда за преструктуриране на захарната промишленост | p.m. | p.m. |

Приходи |

6 8 0 3 Уравняване във връзка с временния фонд за преструктуриране — целеви приходи | Нов бюджетен ред | p.m. |

Освен тези промени в номенклатурата, поясненията към следните бюджетни редове са нови и/или актуализирани:

Глава 05 02 – Интервенции на селскостопанските пазари (цифри за целеви приходи)

Глава 05 03 – Преки помощи (цифри за целеви приходи)

Позиция 05 02 16 01 – Фонд за преструктуриране на захарната промишленост (нова позиция)

Позиция 05 02 16 02 – Уравняване във връзка с Фонда за преструктуриране на захарната промишленост (нова позиция)

Позиция 05 03 02 51 – POSEI – Други преки помощи и предишни режими

Позиция 05 04 05 01 – Програми за развитие на селските райони

Статия 11 03 01 – Международни споразумения в областта на рибарството (само таблица)

Позиция 6 7 0 1 – Уравняване на сметки на ЕЗФГ – Целеви приходи (цифри за целеви приходи)

Позиция 6 7 0 2 – Нередности във връзка с ЕЗФГ – Целеви приходи (цифри за целеви приходи)

Позиция 6 7 0 3 – Допълнителен налог от производителите на мляко – Целеви приходи (цифри за целеви приходи)

Позиция 6 8 0 1 – Временни суми за преструктуриране – Целеви приходи (цифри за целеви приходи)

Позиция 6 8 0 2 – Нередности във връзка с временния фонд за преструктуриране – Целеви приходи (цифри за целеви приходи)

Позиция 6 8 0 3 – Уравняване във връзка с временния фонд за преструктуриране — целеви приходи (нова позиция)

ОБОБЩЕНА ТАБЛИЦА ПО ФУНКЦИИ ОТ ФИНАНСОВАТА РАМКА

Финансова рамка Функция/подфункция | Финансова рамка 2008 г. | ППБ 2008 г. + ПВК 1/2008 | ПВК 2/2008 | ППБ 2008 г. + ПВК 1+2/2008 г. |

|Поети задължения |Плащания |Поети задължения |Плащания |Поети задължения |Плащания |Поети задължения |Плащания | | 1. УСТОЙЧИВ РАСТЕЖ [7] | | | | | | | | | | 1a. Конкурентоспособност за растеж и заетост |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1б. Кохезия за растеж и заетост |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Общо | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Марж | | |87 629 555 | | | |87 629 555 | | | 2. ОПАЗВАНЕ И УПРАВЛЕНИЕ НА ПРИРОДНИТЕ РЕСУРСИ | | | | | | | | | | От които разходи, свързани с пазара, и директни плащания |46 217 000 000 | |42 498 990 000 |42 447 050 500 |-1 332 500 000 |-1 331 450 000 |41 166 490 000 |41 115 600 500 | | Общо | 58 800 000 000 | |56 275 831 496 | 54 770 478 053 | -970 350 000 | -1 331 300 000 | 55 305 481 496 | 53 439 178 053 | | Марж | | |2 524 168 504 | | | |3 494 518 504 | | | 3. ГРАЖДАНСТВО, СВОБОДА, СИГУРНОСТ И ПРАВОСЪДИЕ | | | | | | | | | | 3a. Свобода, сигурност и правосъдие |747 000 000 | |691 034 000 |496 446 000 | | |691 034 000 |496 446 000 | |3б. Гражданство |615 000 000 | |598 493 000 |694 383 006 | | |598 493 000 |694 383 006 | | Общо | 1 362 000 000 | |1 289 527 000 | 1 190 829 006 | | |1 289 527 000 | 1 190 829 006 | | Марж | | |72 473 000 | | | |72 473 000 | | | 4. ЕС КАТО ГЛОБАЛЕН ПАРТНЬОР[8] |7 002 000 000 | | 7 173 414 000 | 8 061 743 400 | | |7 173 414 000 | 8 061 743 400 | | Марж | | | 67 804 000 | | | | 67 804 000 | | | 5. АДМИНИСТРАЦИЯ[9] |7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Марж | | | 170 582 246 | | | | 170 582 246 | | | 6. КОМПЕНСАЦИИ | 207 000 000 | |206 636 292 | 206 636 292 | | |206 636 292 | 206 636 292 | | Марж | | |363 708 | | | |363 708 | | | ОБЩО | 131 487 000 000 | 129 481 000 000 | 129 380 196 987 | 121 678 058 612 |-970 350 000 |-1 331 300 000 | 128 409 846 987 | 120 346 758 612 | | Марж | | |2 923 021 013 | 8 119 159 388 | | |3 893 371 013 | 9 450 459 388 | |

[1] OВ L 248, 16.9.2002 г., стр. 1.

[2] OВ L 390, 30.12.2006 г., стр. 1.

[3] OВ C 139, 14.6.2006 г., стр.1.

[4] Разходи на Европейски фонд за гарантиране на земеделието (ЕФГЗ), които включват 30 млн. EUR по глава 11 „Рибарство и морско дело“ и 274 млн. EUR по глава 17 „Здравеопазване и защита на потребителите“.

[5] Разходи по Европейския фонд за гарантиране на земеделието (ЕФГЗ).

[6] Приложения IV и V към Регламент (ЕО) № 552/2007 на Комисията от 22 май 2007 г.

[7] Маржът за функция 1 (подфункция 1а) не отчита бюджетните кредити, свързани с Европейския фонд за приспособяване към глобализацията (500 млн. EUR).

[8] Маржът за 2008 г. за функция 4 не отчита бюджетните кредити, свързани с Резерва за неотложна помощ (239,2 млн. EUR).

[9] За изчисляване на маржа под тавана за функция 5 е взета предвид бележка под линия (1) от финансовата рамка за 2007—2013 г. за сума от EUR 77 млн. EUR за вноски на персонала по пенсионната схема.